Ajakirjanikuna alustasin ma samuti oma kodumaal. Kõigepealt õppides neli aastat ajakirjandust ja suhtekorraldust Tartu Ülikoolis ning hiljem jätkates Õhtulehes uudistereporterina. Lõputöö jäi Londonisse kolimisega seoses lõpetamata, kuigi minu Eestist ära kolimise peamiseks põhjuseks oli otsida kogemust mõnes  välislehes, mille põhjal siis teadustööd kirjutada. Mujal jalgu alla saades oli aga võimatu esimesed kolm-neli aastat tagasituleku peale mõelda ja nii jäi diplom saamata. Loengutes õpitut aga ei saa minult ära võtta mitte keegi. Lõpetamiseks vajalikud punktid olid mul samuti kõik käes; v.a. Pulleritsu uudisloeng, millest ma kaks korda läbi kukkusin.